**รายงานการประชุมสภาองค์การบริหารส่วนตำบลแหลม**

**สมัยสามัญ สมัยที่ 2 ครั้งที่ 1/๒564**

**เมื่อวันจันทร์ที่ 14 มิถุนายน พ.ศ. ๒๕64**

**ณ ห้องประชุมสภาองค์การบริหารส่วนตำบลแหลม**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ- สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายจินดา คงตุก | ประธานสภาฯ | จินดา คงตุก |  |
| ๒ | นายวีระนันท์ จันทร์นุ่น | รองประธานสภาฯ | วีระนันท์ จันทร์นุ่น |  |
| ๓ | นายคำนูญ เจ้ยเปี้ยว | ส.อบต.ม.๑ | คำนูญ เจ้ยเปี้ยว |  |
| ๔ | นายมล ชุมทอง | ส.อบต.ม.๑ | - | ลาป่วย |
| ๕ | นายสมยศ ชูเมือง | ส.อบต.ม.๒ | สมยศ ชูเมือง |  |
| 6 | นางสุคนธ์ รอดเมือง | ส.อบต.ม.2 | สุคนธ์ รอดเมือง |  |
| 7 | นายพิทักษ์ คงแก้ว | ส.อบต.ม.๓ | พิทักษ์ คงแก้ว |  |
| 8 | นายระบิล ขวัญสุด | ส.อบต.ม.๓ | - | ลาป่วย |
| 9 | นายบรรยัด แก้วมี | ส.อบต.ม.๔ | บรรยัด แก้วมี |  |
| 10 | นายเทียนชัย หนูยิ้มซ้าย | ส.อบต.ม.๕ | เทียนชัย หนูยิ้มซ้าย |  |
| ๑1 | นายวีระยุทธ บัวเนี้ยว | ส.อบต.ม.๖ | - | ลาป่วย |
| ๑2 | นายสังคม พลายด้วง | ส.อบต.ม.๖ | สังคม พลายด้วง |  |
| ๑3 | นายประเคียง หนูพันธ์ | ส.อบต.ม.๗ | ประเคียง หนูพันธ์ |  |
| ๑4 | นายรัตน์ คงมาก | ส.อบต.ม.๗ | รัตน์ คงมาก |  |
| ๑5 | นายเจริญ แย้มเกิด | ส.อบต.ม.๘ | เจริญ แย้มเกิด |  |
| ๑6 | นางสาววันทนา รัตนวงศ์แข | ส.อบต.ม.๙ | วันทนา รัตนวงศ์แข |  |
| ๑7 | นายอรรถพล ชุมดำ | ส.อบต.ม.๙ | - | ลาป่วย |
| ๑8 | นายวิน ศิริบุญ | ส.อบต.ม.๑๐ | วิน ศิริบุญ |  |
|  |  |  |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายเสทือน ถาวรนุรักษ์ | นายก อบต.แหลม | เสทือน ถาวรนุรักษ์ |  |
| ๒ | นายชม หนูพันธ์ | รองนายก อบต.แหลม | ชม หนูพันธ์ |  |
| ๓ | นายธวัชชัย สองแป้น | รองนายก อบต.แหลม | ธวัชชัย สองแป้น |  |
| ๔ | นายจรัล แนมไสย | เลขานุการนายก | จรัล แนมไสย |  |
| 5 | นายปรเมศวร์ ชุมทอง | เลขาสภาฯ (ปลัด อบต.แหลม) | ปรเมศวร์ ชุมทอง |  |
| 6 | นางดวงเดือน ทองบุญชู | ผู้อำนวยการกองคลัง | ดวงเดือน ทองบุญชู |  |
| 7 | นางสาวอารีย์ ตำแอ | หัวหน้าสำนักปลัด | อารีย์ ตำแอ |  |
| 8 | นางสาวกุลยดา ไชยศรีมาลย์ | นักวิเคราะห์นโยบายและแผน | กุลยดา ไชยศรีมาลย์ |  |
| 9 | สิบเอกนิกร เกื้อมา | เจ้าพนักงานธุรการ | นิกร เกื้อมา |  |

เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม และประธานสภาฯ ได้จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม

**เริ่มประชุมเวลา ๑๐.๐๐ น**

ประธานสภาฯ (นายจินดา คงตุก) สวัสดีท่านสมาชิกสภาฯทุกท่าน คณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 2 ครั้งที่ 1/๒๕64 มีกำหนดภายใน 15 วัน ตั้งแต่วันที่ 1 - 15 มิถุนายน 2564 ต่อไปผมจะเริ่มประชุมตามระเบียบวาระการประชุม

**ระเบียบวาระที่ ๑** **เรื่องที่ประธานสภาฯ แจ้งให้ที่ประชุมทราบ**

-ไม่มี-

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**-รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 1 ครั้งที่ 1/2564**

ประธานสภาฯ (นายจินดา คงตุก) ต่อไปเป็นการรับรองรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสภาสมัยสามัญ สมัยที่ 1 ครั้งที่ 1/2564 ให้ยกมือขอแก้ไขได้ครับ

ที่ประชุมฯ -ไม่มี-

ประธานสภาฯ (นายจินดา คงตุก) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 1 ครั้งที่ 1/2564

มติที่ประชุม -มีมติรับรองรายงานการประชุมสมัยสามัญ สมัยที่ 1 ครั้งที่ 1/2564

**ระเบียบวาระที่ 3 เรื่องเสนอเพื่อพิจารณา**

**3.1 ญัตติขออนุมัติโอนงบประมาณรายจ่าย ประจำปีงบประมาณ 2564 ตั้งจ่ายเป็นรายการใหม่**

ประธานสภาฯ (นายจินดา คงตุก)ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.1 ขออนุมัติโอนงบประมาณรายจ่าย ประจำปีงบประมาณ 2564 ตั้งจ่ายเป็นรายการใหม่ ต่อไปกระผมขอเชิญนายกองค์การบริหารส่วนตำบลแหลมชี้แจงรายละเอียดครับ

นายกฯ (นายเสทือน ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ระเบียบวาระที่ 3 เรื่องเสนอเพื่อพิจารณา หัวข้อ 3.1 ขออนุมัติโอนงบประมาณรายจ่าย ประจำปีงบประมาณ 2564 ตั้งจ่ายเป็นรายการใหม่ เพื่อให้สภาองค์การบริหารส่วนตำบลแหลมพิจารณาดังต่อไปนี้

**-โอนลด**

แผนงานบริหารงานทั่วไป งานบริหารงานทั่วไป งบดำเนินงาน หมวดค่าใช้สอย ประเภทรายจ่ายเพื่อให้ได้มาซึ่งบริการ ตั้งงบประมาณอนุมัติไว้ 60,000.-บาท งบประมาณก่อนโอน 45,000.-บาท จำนวนเงินที่โอนลด 31,500.-บาท งบประมาณหลังโอน 13,500.00.-บาท

**-โอนไปตั้งจ่ายเป็นรายการใหม่**

แผนงานบริหารงานทั่วไป งานบริหารงานทั่วไป งบลงทุน ค่าครุภัณฑ์

1. จัดซื้อเครื่องชุมสายโทรศัพท์ (ตู้สาขาโทรศัพท์) ชนิดดิจิตอล (Digital PABX) ที่สามารถรองรับคู่สายภายนอกได้จำนวน 3 หมายเลข และรองรับคู่สายชนิดต่างๆ ได้ 8 หมายเลข พร้อมติดตั้งโทรศัพท์ภายใน สำนักงาน จำนวน 5 จุด วงเงินงบประมาณ 24,500 บาท

2. จัดซื้อเครื่องโทรศัพท์ตั้งโต๊ะ

2.1 เครื่องโทรศัพท์ Digital มีจอ LCD โชว์เบอร์โทรเข้า จำนวน 1 เครื่อง วงเงินงบประมาณ 2,000 บาท

2.2 เครื่องแบบ Analog จำนวน 5 เครื่อง วงเงินงบประมาณ 5,000 บาท

รวมวงเงินงบประมาณ 31,500.00.- (สามหมื่นหนึ่งพันห้าร้อยบาทถ้วน) ราคาตามท้องตลาด

อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2563 หมวด 4 การโอนและแก้ไขเปลี่ยนแปลงคำชี้แจงงบประมาณ

ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

ข้อ 32 การโอนงบประมาณรายจ่ายหรือแก้ไขเปลี่ยนแปลงคำชี้แจงงบประมาณรายจ่าย เมื่อได้รับอนุมัติจากผู้มีอำนาจแล้วให้ประกาศโดยปิดประกาศให้ประชาชนทราบ และแจ้งนายอำเภอทราบภายใน 15 วัน นับแต่วันที่ได้รับอนุมัติ

รวมเป็นเงินที่ขออนุมัติโอน 31,500.-บาท (สามหมื่นหนึ่งพันห้าร้อยบาทถ้วน) จึงขอเสนอเพื่อขอความเห็นชอบเพื่อดำเนินการต่อไปครับ ขอบคุณครับ

ประธานสภาฯ (นายจินดา คงตุก)ขอขอบคุณนายเสทือน ถาวรนุรักษ์ นายกองค์การบริหารส่วนตำบลแหลม ที่ได้เสนอเรื่องเสนอเพื่อพิจารณา หัวข้อ 3.1 ขออนุมัติโอนงบประมาณรายจ่าย ประจำปีงบประมาณ 2564 ตั้งจ่ายเป็นรายการใหม่มีสมาชิกฯ ท่านอื่น เสนอเพิ่มเติมหรือไม่

ที่ประชุมฯ (ไม่มีสมาชิกท่านใดอภิปราย)

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.1 ขออนุมัติโอนงบประมาณรายจ่าย ประจำปีงบประมาณ 2564 ตั้งจ่ายเป็นรายการใหม่ โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**3.2 ญัตติขออนุมัติเปลี่ยนแปลงคำชี้แจงงบประมาณการจัดซื้อรถบรรทุก (ดีเซล)**

(นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.2 ขออนุมัติ เปลี่ยนแปลงคำชี้แจงงบประมาณการจัดซื้อรถบรรทุก (ดีเซล) กระผมขอเชิญนายก องค์การบริหารส่วนตำบลแหลมเสนอรายละเอียดครับ

นายกฯ (นายเสทือน ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วม ประชุมทุกท่าน ด้วยองค์การบริหารส่วนตำบลแหลม ได้ตั้งข้อบัญญัติงบประมาณ รายจ่ายประจำปีงบประมาณ 2564 รายจ่ายจำแนกตามแผนงาน บริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง ตั้งไว้เพื่อจัดซื้อรถบรรทุก (ดีเซล) จำนวน 1 คัน ราคา 854,000 บาท (แปดแสนห้า หมื่นสี่พันบาทถ้วน) ซึ่งการจัดซื้อรถยนต์ในครั้งนี้ เป็นการจัดซื้อตามราคาและ คุณลักษณะที่สำนักงานงบประมาณกำหนด ซึ่งยังไม่ครอบคลุมรายละเอียดและ วัตถุประสงค์ตามความต้องการของหน่วยงาน ประกอบกับรัฐมนตรีว่าการกระทรวงการคลังได้ออกกฎกระทรวง กำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ 2) พ.ศ. 2563 โดยมีจุดมุ่งหมายเพื่อให้พัสดุที่ จัดทำขึ้นหรือจำหน่ายโดยผู้ประกอบการวิสาหกิจขนาดกลางและขนาดย่อม พัสดุ ส่งเสริมการผลิตภายในประเทศ และพัสดุที่เป็นมิตรกับสิ่งแวดล้อม เป็นพัสดุที่รัฐ ต้องการส่งเสริมหรือสนับสนุน อันจะเป็นการช่วยเหลือผู้ประกอบวิสาหกิจขนาดกลาง และขนาดย่อมและเกษตรกร **ส่งเสริมให้มีการใช้พัสดุที่ผลิตภายในประเทศและพัสดุที่ อนุรักษ์สิ่งแวดล้อม** องค์การบริหารส่วนตำบลแหลมในฐานะหน่วยงานของรัฐ ควร จัดซื้อพัสดุที่รัฐต้องการส่งเสริมหรือสนับสนุน และมีบทบาทในการอนุรักษ์สิ่งแวดล้อม โดยเฉพาะอย่างยิ่งฝุ่นควันที่เกิดจากการเผาไหม้ของรถยนต์ ซึ่งเป็นปัจจัยสำคัญที่ทำให้ เกิดปัญหามลพิษทางอากาศ จึงเห็นควรกำหนดคุณลักษณะเฉพาะรถบรรทุก (ดีเซล) ขนาด 1 ตัน ที่องค์การบริหารส่วนตำบลแหลมจะจัดซื้อในครั้งนี้เพิ่มเติม**ให้เป็นพัสดุที่ เป็นมิตรกับสิ่งแวดล้อม** ซึ่งจะได้สินค้าที่ส่งผลกระทบต่อสิ่งแวดล้อมน้อยกว่าสินค้า ประเภทเดียวกัน แต่มีคุณสมบัติหรือคุณภาพเทียบเท่าหรือสูงกว่าสินค้าประเภท เดียวกัน อันจะมีส่วนช่วยในการลดมลพิษทางอากาศ

ดังนั้นเพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 “ ข้อ 29 การแก้ไขเปลี่ยนแปลงคำชี้แจง งบประมาณรายจ่ายในงบลงทุน ที่ทำให้ลักษณะปริมาณ คุณภาพเปลี่ยน หรือ เปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น” ในการนี้จึงขอเสนอ สภาฯ เพื่ออนุมัติแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ยานพาหนะและขนส่ง โดยมีรายละเอียดดังนี้

**ข้อความเดิม**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปี งบประมาณ ๒๕64 รายจ่ายจำแนกตามแผนงาน บริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง ตั้งไว้เพื่อจัดซื้อ รถบรรทุก(ดีเซล) จำนวน 1 คัน

1.คุณลักษณะทั่วไป

1.1 กระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์

1.2 เป็นกระบะสำเร็จรูป

1.3 ห้องโดยสารเป็นแบบดับเบิ้ลแค๊บ 4 ประตู

2.คุณลักษณะเฉพาะ

2.1.เป็นรถยนต์สำเร็จรูปรุ่นใหม่ไม่เคยผ่านการใช้งานมาก่อน และเป็น ผลิตภัณฑ์ที่จำหน่ายให้แก่ผู้ซื้อทั่วไป ต้องมีคุณสมบัติมาตรฐานผลิต อุตสาหกรรม

2.2.เป็นเครื่องยนต์ดีเซลที่ได้มาตรฐานเฉพาะ ด้านความปลอดภัย

2.3.มีช่องที่นั่งด้านหลังอีก 1 ตอน พร้อมประตูเปิด-ปิด ได้ข้างละ 1 บาน สามารถ เปิด-ปิด ได้จากทั้งภายในภายนอก กระจกประตูหลังเลื่อน ขึ้น ลงได้ ด้านท้ายรถเป็นกระบะบรรทุก

2.4. ระบบพวงมาลัยเพาเวอร์และถุงลมนิรภัย ไม่ต่ำกว่า 3 จุด

2.5. ระบบเบรก หน้าดิสก์เบรค หลังดรัมเบรค พร้อมระบบเบรค ABS พร้อม EBD

2.6. ความจุถังน้ำมันไม่ต่ำกว่าไม่ต่ำกว่า 76 ลิตร

2.7. เครื่องยนต์แบบ 4 สูบ แถวเรียง DOHC 16 วาล์ว มีเทอร์โบ อินเตอร์ คูลเลอร์

2.8. ขนาดยางไม่ต่ำกว่า 265/60 R17 พร้อมกระทะล้ออัลลอยด์ เป็นแบบ มาตรฐานล่าสุด

2.9. ติดตั้งเครื่องปรับอากาศ ตามมาตรฐานบริษัทผู้ผลิต

2.10. ติดตั้งกระบะลายเนอร์กันกระแทกอย่างดี

2.11. ระบบเกียร์ออโต้

3. อุปกรณ์และเครื่องมือประจำรถ

3.1 แม่แรงพร้อมด้าม จำนวน 1 ชุด

3.2 ประแจถอดน๊อตล้อและเครื่องมือประจำรถ จำนวน 1 ชุด

3.3 ยางอะไหล่พร้อมกระทะล้อ จำนวน 1 ชุด

3.4 หนังสือคู่มือการใช้และบำรุงรักษาเป็นภาษาไทย

ราคามาตรฐานครุภัณฑ์

เป็นไปตามแผนพัฒนาท้องถิ่น (พ.ศ.2561-2565) เพิ่มเติม ครั้งที่ 2 หน้าที่ 70 ลำดับที่ 24 จำนวน 854,000 บาท (แปดแสนห้าหมื่นสี่พันบาทถ้วน)

**ข้อความใหม่**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปี งบประมาณ 2564 รายจ่ายจำแนกตามแผนงาน บริหารงานทั่วไป งาน บริหารทั่วไป งบลงทุน หมวดค่าครุภัณฑ์ ประเภทครุภัณฑ์ยานพาหนะและ ขนส่ง ตั้งไว้เพื่อจัดซื้อรถบรรทุก (ดีเซล) จำนวน 1 คัน

**1. คุณลักษณะทั่วไป**

1.1 รถบรรทุก (ดีเซล) ขนาด 1 ตัน ขับเคลื่อน 2 ล้อ ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์

1.2 เป็นกระบะสำเร็จรูป

1.3 ห้องโดยสารเป็นแบบดับเบิ้ลแค๊บ 4 ประตู

1.4 ช่วงที่นั่งพนักงานขับรถและผู้โดยสารเป็นเก๋ง 2 ตอน ภายในบุด้วยวัสดุ อย่างดีเรียบร้อยและสวยงาม หลังคาเก๋งต้องเป็นเหล็กแผ่นเดียวตลอด ทั้งคัน มีที่นั่งภายในนั่งได้ไม่น้อยกว่า 5 คนรวมทั้งพนักงานขับรถ ที่นั่ง ตอนหน้าสามารถปรับเลื่อนและเอนนอนได้

1.5 ประตูตอนหน้าทั้ง 2 ข้าง สามารถเปิดและปิดล๊อคจากภายนอกด้วย กุญแจและระบบเซ็นทรัลล๊อค เป็นอุปกรณ์มาตรฐานจากโรงงานผู้ผลิต

1.6 เป็นรถยนต์ที่มีคุณสมบัติ เป็นมิตรต่อสิ่งแวดล้อม ตามบัญชีรายชื่อสินค้า และบริการที่เป็นมิตรกับสิ่งแวดล้อมของกรมควบคุมมลพิษ

1.7 เป็นรถยนต์บรรทุก ที่มีโรงงานที่ผลิตรถยนต์ดังกล่าวตั้งอยู่ภายในประเทศ หรือเป็นรถยนต์ที่ประกอบในประเทศไทย

1.8 เป็นรถยนต์สำเร็จรูปรุ่นใหม่ไม่เคยผ่านการใช้งานมาก่อน และเป็น ผลิตภัณฑ์ที่จำหน่ายให้แก่ผู้ซื้อทั่วไป ต้องมีคุณสมบัติมาตรฐาน ผลิตภัณฑ์อุตสาหกรรม

1.9 สีรถยนต์ ตามมาตรฐานโรงงานผู้ผลิต และมีสีให้เลือกหลายสี ตัวกระบะ เป็นเหล็กสีเดียวกันกับตัวรถ พร้อมติดตั้งกระบะลายเนอร์ (LINER) กัน กระแทกอย่างดี และอุปกรณ์ต่างๆ ต้องเป็นของใหม่ ที่ยังไม่เคยใช้งานมา ก่อนมีสภาพพร้อมที่จะปฏิบัติงานได้ทันที และจะต้องพ่นกันสนิมและ เคลือบสีแล้วทั้งคัน

**2. คุณลักษณะเฉพาะ**

2.1 เครื่องยนต์และตัวรถยนต์ อยู่ภายใต้ “ยี่ห้อเดียวกัน” ประหยัดน้ำมันรุ่น ใหม่ล่าสุด แบบคอมมอนเรล ปริมาตรกระบอกสูบไม่ต่ำกว่า 2,400 ซีซี หรือมีกำลังเครื่องยนต์สูงสุดไม่ต่ำกว่า 110 กิโลวัตต์เครื่องยนต์ดีเซล 4 สูบ 4 จังหวะ แถวเรียง DOHC 16 วาล์ว มีเทอร์โบ อินเตอร์คูลเลอร์

2.2 เครื่องยนต์ได้มาตรฐาน หมายเลข มอก.2550-2554 หรือสูงกว่า

2.3 ระบบเครื่องยนต์ มีคุณสมบัติที่เป็นมิตรต่อสิ่งแวดล้อม (เครื่องหมายฉลาก เขียว ของกรมควบคุมมลพิษ)

2.4 ระบบพวงมาลัยพาวเวอร์และถุงลมนิรภัยไม่ต่ำกว่า 3 จุด

2.5 ระบบเบรก หน้าดิสก์เบรก หลังดรัมเบรก พร้อมระบบเบรก ABS พร้อม EBD

2.6 ความจุถังน้ำมันไม่ต่ำกว่า 76 ลิตร

2.7 ขนาดยางไม่ต่ำกว่า 265/60R17 พร้อมกระทะล้ออัลลอย์ เป็นแบบ มาตรฐานล่าสุด

2.8 ติดเครื่องปรับอากาศตามมาตรฐานบริษัทผู้ผลิต

2.9 ระบบเกียร์ออโต้

**3. อุปกรณ์และเครื่องมือประจำรถ**

3.1 แม่แรงพร้อมด้าม จำนวน 1 ชุด

3.2 ประแจถอดน๊อตล้อและเครื่องมือประจำรถ จำนวน 1 ชุด

3.3 ยางอะไหล่พร้อมกระทะล้อ จำนวน 1 ชุด

3.4 หนังสือคู่มือการใช้และบำรุงรักษาเป็นภาษาไทย จำนวน 1 ชุด

ราคามาตรฐานครุภัณฑ์

เป็นไปตามแผนพัฒนาท้องถิ่น (พ.ศ. 2561-2565) เพิ่มเติม ครั้งที่ 2 หน้า 70 ลำดับ ที่ 24 จำนวน 854,000 บาท (แปดแสนห้าหมื่นสี่พันบาทถ้วน)

จึงขอความเห็นจากสภาองค์การบริหารส่วนตำบลแหลม เพื่อพิจารณาครับ ขอบคุณครับ

ประธานสภาฯ (นายจินดา คงตุก) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา หัวข้อ 3.2 ขออนุมัติเปลี่ยนแปลงคำชี้แจงงบประมาณการจัดซื้อรถบรรทุก (ดีเซล) ให้กับท่านสมาชิกได้รับทราบแล้ว มีท่านสมาชิกท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.2 ขออนุมัติเปลี่ยนแปลงคำชี้แจงงบประมาณการจัดซื้อรถบรรทุก (ดีเซล) โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**3.3 ญัตติขออนุมัติเปลี่ยนแปลงคำชี้แจงงบประมาณการจัดซื้อคอมพิวเตอร์โน้ตบุ๊ก สำหรับงานประมวลผล**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.3 ญัตติ เรื่อง ขออนุมัติเปลี่ยนแปลงคำชี้แจงงบประมาณการจัดซื้อเครื่องคอมพิวเตอร์ โน้ตบุ๊กสำหรับงานประมวลผล กระผมขอเชิญนายกองค์การบริหารส่วนตำบลแหลม เสนอรายละเอียดครับ

นายกฯ (นายเสทือน ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่านด้วยองค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานบริหารงานทั่วไป งานบริหารงานทั่วไป งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานประมวลผล ตั้งไว้ 22,000 บาท ซึ่งมีข้อผิดพลาดเกี่ยวกับคุณลักษณะพื้นฐานไม่ตรงกับเกณฑ์ราคากลางและคุณลักษณะพื้นฐานของกระทรวงดิจิทัลเพื่อเศรษฐกิจและสังคม

ดังนั้นเพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 “ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น” ในการนี้จึงขอเสนอสภาฯ เพื่ออนุมัติแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ โดยมีรายละเอียด ดังนี้

**ข้อความเดิม**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานบริหารงานทั่วไป งานบริหารงานทั่วไป งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานประมวลผล ตั้งไว้ 22,000 บาท

คุณลักษณะพื้นฐาน

- มีหน่วยประมวลผลกลาง (CPU) ไม่น้อยกว่า 4 แกนหลัก (4CORE) มีความเร็วสัญญาณนาฬิกาพื้นฐาน ไม่น้อยกว่า 3.1 GHz หรือดีกว่า จำนวน 1 หน่วย

-หน่วยประมวลผลกลาง (CPU) มีหน่วยความจำแบบ Cache memory รวมในระดับ Level ขนาดไม่น้อยกว่า 4 MB

- มีหน่วยความจำหลัก (RAM) = ชนิด DDR4 หรือดีกว่า มีขนาดไม่น้อยกว่า 4 GB

มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid state Drive ขนาดความจุไม่น้อยกว่า 250 G

-มี DVD-RW หรือดีกว่า จำนวน 1 หน่วย

-มีช่องเชื่อมต่อระบบเครือข่าย (Network Interface) แบบ 10/100/100 Base-T หรือดีกว่า จำนวน ไม่น้อยกว่า 1 ช่อง - มีแป้นพิมพ์และเมาส์

-มีจอแสดงภาพขนาดไม่น้อยกว่า 19 นิ้ว จำนวน 1 หน่วย

ราคามาตรฐานกระทรวงดิจิทัลเพื่อเศรษฐกิจและสังคม

**ข้อความใหม่**

องค์การบริหารส่วนตำบลแหลม ได้ตั้งข้อบัญญัติงบประมาณรายจ่ายประจำปีงบประมาณ พ.ศ.2564 แผนงานบริหารงานทั่วไป งานบริหารงานทั่วไป งบลงทุน หมวด ค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานประมวลผล ตั้งไว้ 22,000 บาท

คุณลักษณะพื้นฐาน

- มีหน่วยประมวลผลกลาง (CPU) ไม่น้อยกว่า 4 แกนหลัก (4CORE) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้

1) ในกรณีที่มีหน่วยความจำ แบบ Cache memory รวมในระดับ (Level) เดียวกัน ขนาดไม่น้อยกว่า 4 MB ต้องมีความเร็วสัญญาณนาฬิกาพื้นฐาน ไม่น้อยกว่า 2.3 GHz และมีหน่วยประมวลผลด้านกราฟิก (Grapics Proessing Unit) ไม่น้อยกว่า 10 แกน หรือ

2) ในกรณีที่มีหน่วยความจำ แบบ Cache memory รวมในระดับ (Level) เดียวกัน ขนาดไม่น้อยกว่า 6 MB ต้องมีความเร็วสัญญาณนาฬิกาพื้นฐาน ไม่น้อยกว่า 1.8 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง

- มีหน่วยความจำหลัก (RAM) = ชนิด DDR4 หรือดีกว่า มีขนาดไม่น้อยกว่า 8 GB

-มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid state Drive ขนาดความจุไม่น้อยกว่า 250 GB จำนวน 1 หน่วย

-มีจอภาพที่รองรับความละเอียดไม่น้อยกว่า 1,366 x 768 Pixel และขนาดไม่น้อยกว่า 12 นิ้ว

-มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

-มีช่องเชื่อมต่อแบบ HDMI หรือ VGA จำนวนไม่น้อยกว่า 1 ช่อง

-มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวน ไม่น้อยกว่า 1 ช่อง

-สามารถใช้งานได้ไม่น้อยกว่า Wifi (IEEE 802.11b,g,n ,ac) และ Bluetooth

เกณฑ์ราคากลางและคุณลักษณะพื้นฐานการจัดหาอุปกรณ์ มาตรฐานกระทรวงดิจิทัลเพื่อเศรษฐกิจและสังคม

จึงขอความเห็นจากสภาองค์การบริหารส่วนตำบลแหลม เพื่อพิจารณาครับ ขอบคุณครับ

ประธานสภาฯ (นายจินดา คงตุก) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา หัวข้อ 3.3 เรื่อง ขออนุมัติเปลี่ยนแปลงคำชี้แจงงบประมาณการจัดซื้อเครื่องคอมพิวเตอร์โน้ตบุ๊กสำหรับงานประมวลผล ให้กับท่านสมาชิกได้รับทราบแล้ว มีท่านสมาชิกท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.3 ญัตติ เรื่อง ขออนุมัติเปลี่ยนแปลงคำชี้แจงงบประมาณการจัดซื้อเครื่องคอมพิวเตอร์โน้ตบุ๊กสำหรับงานประมวลผล โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**3.4 ญัตติการเปลี่ยนชื่อศูนย์อบรมเด็กก่อนเกณฑ์เป็นศูนย์พัฒนาเด็กเล็ก**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.4 ญัตติ เรื่อง การเปลี่ยนชื่อศูนย์อบรมเด็กก่อนเกณฑ์เป็นศูนย์พัฒนาเด็กเล็กกระผมขอ เชิญนายกองค์การบริหารส่วนตำบลแหลมเสนอ รายละเอียดครับ

นายกฯ (นายเสทือน ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วม ประชุมทุกท่าน ด้วยองค์การบริหารส่วนตำบลแหลมมีความจำเป็นในการเปลี่ยนชื่อศูนย์อบรมเด็กก่อนเกณฑ์เป็นศูนย์พัฒนาเด็กเล็ก ดังนี้

1. ตามที่องค์การบริหารส่วนตำบลแหลม ได้รับถ่ายโอนศูนย์พัฒนาเด็กเล็กก่อนประถมศึกษาวัดศิลาล้อน จากกรมศาสนา มารับผิดชอบดูแล เพื่อส่งเสริมพัฒนาและจัดประสบการณ์ให้แก่เด็กเล็กในท้องถิ่น โดยใช้ชื่อว่า ศูนย์อบรมเด็กก่อนเกณฑ์วัดศิลาล้อน และเพื่อให้เกิดความชัดเจนและมีความเข้าใจในการเรียกชื่อศูนย์พัฒนาเด็กเล็ก จึงขอเปลี่ยนชื่อ **“จากเดิมชื่อศูนย์อบรมเด็กก่อนเกณฑ์วัดศิลาล้อน เป็นศูนย์พัฒนาเด็กเล็กวัดศิลาล้อน”**

2. ตามที่องค์การบริหารส่วนตำบลแหลม ได้รับถ่ายโอนศูนย์พัฒนาเด็กก่อนประถมศึกษาวัดแหลมมารับผิดชอบดูแลส่งเสริมพัฒนาและจัดประสบการณ์ให้แก่เด็กเล็กในท้องถิ่น โดยใช้ชื่อว่า ศูนย์อบรมเด็กก่อนเกณฑ์วัดแหลม ตั้งแต่ปี พ.ศ.2551 และเพื่อให้เข้าหลักเกณฑ์ในการขอรับการสนับสนุนงบประมาณด้านการศึกษา งบประมาณรายจ่ายประจำปี พ.ศ.2564 งบเงินอุดหนุนเฉพาะกิจ เพื่อนำไปใช้จ่ายการแก้ปัญหาความเดือดร้อนให้กับประชาชน รายการค่าก่อสร้างอาคารศูนย์พัฒนาเด็กเล็กวัดแหลม ขนาด 51 – 80 คน แบบตอกเสาเข็ม และเพื่อให้เกิดความชัดเจนและมีความเข้าใจในการเรียกชื่อศูนย์พัฒนาเด็กเล็ก **“จากเดิมชื่อศูนย์อบรมเด็กก่อนเกณฑ์วัดแหลม เปลี่ยนเป็นศูนย์พัฒนาเด็กเล็กวัดแหลม”**

ซึ่งขณะนี้ทั้ง 2 ศูนย์พัฒนาเด็กเล็กอยู่ในความรับผิดชอบขององค์การบริหารส่วนตำบลแหลม การเปลี่ยนชื่อดังกล่าวได้ปฏิบัติตามข้อกฎหมายและระเบียบดังนี้

1. คู่มือการตรวจรายงานการจัดตั้ง การย้าย/รวม ยุบเลิก และเปลี่ยนชื่อศูนย์พัฒนาเด็กเล็กขององค์กรปกครองส่วนท้องถิ่นและการเพิ่มข้อมูลในระบบสารสนเทศทางการศึกษาศูนย์พัฒนาเด็กเล็กขององค์กรปกครองส่วนท้องถิ่น หน้าที่ 4 การเปลี่ยนชื่อศูนย์พัฒนาเด็กเล็ก และหน้าที่ 8 การรายงานการเปลี่ยนชื่อของศูนย์พัฒนาเด็กเล็ก ขององค์กรปกครองส่วนท้องถิ่น

2. พระราชสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติมทุกฉบับ ส่วนที่ 3 อำนาจหน้าที่ขององค์การบริหารส่วนตำบล มาตรา 67 ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบลดังต่อไปนี้ (5) ส่งเสริมการศึกษา ศาสนา และวัฒนธรรม

3. พระราชบัญญัติกำหนดแผนและขั้นตอนกระจายอำนาจให้แก่องค์กรปกครองส่วนท้องถิ่น พ.ศ.2542 หมวด 2 การกำหนดอำนาจหน้าที่ในการจัดระบบสาธารณะ มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจหน้าที่ในการให้บริการสาธารณะเพื่อประโยชน์ของประชาชนในท้องถิ่นของตนเองดังนี้ (9) การจัดการศึกษา

จึงขอความเห็นจากสภาองค์การบริหารส่วนตำบลแหลม เพื่อพิจารณาครับ ขอบคุณครับ

ประธานสภาฯ (นายจินดา คงตุก) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่อง เสนอเพื่อพิจารณา หัวข้อ 3.4 ญัตติ เรื่อง การเปลี่ยนชื่อศูนย์อบรมเด็กก่อนเกณฑ์เป็น ศูนย์พัฒนาเด็กเล็กตามที่กระผมได้เชิญนายกองค์การบริหารส่วนตำบลแหลมเสนอราย ละเอียดให้กับท่านสมาชิกได้รับทราบแล้ว มีท่านสมาชิกท่านใดจะอภิปรายหรือข้อเสนอ แนะอะไรบ้างเชิญครับ

ที่ประชุม -ไม่มี-

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.4 การเปลี่ยนชื่อศูนย์อบรมเด็กก่อนเกณฑ์เป็นศูนย์พัฒนาเด็กเล็ก โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**3.5 ญัตติส่งร่างแผนพัฒนาท้องถิ่น (พ.ศ.2561 – 2565) เพิ่มเติม/เปลี่ยนแปลง ฉบับที่ 3 เพื่อพิจารณา**

ประธานสภาฯ (นายจินดา คงตุก) ต่อไปเป็นระเบียบวาระที่ 3 เรื่องเสนอเพื่อพิจารณา หัวข้อ 3.5 ส่งร่างแผนพัฒนาท้องถิ่น (พ.ศ.2561 – 2565) เพิ่มเติม/เปลี่ยนแปลง ฉบับที่ 3 เพื่อ พิจารณากระผมขอเชิญนายกองค์การบริหารส่วนตำบลแหลมเสนอ รายละเอียดครับ

นายกฯ (นายเสทือน ถาวรนุรักษ์) เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ตามที่สภาองค์การบริหารส่วนตำบลแหลมได้เห็นชอบ แผนพัฒนาท้องถิ่น (พ.ศ. ๒๕๖๑ – ๒๕๖5) และได้ประกาศใช้แผนฯ เมื่อวันที่ 13 มิถุนายน 2562 นั้น

องค์การบริหารส่วนตำบลแหลม มีความจำเป็นในการช่วยเหลือประชาชนองค์การบริหารส่วนตำบลแหลม ตามอำนาจหน้าที่ และสนับสนุนการดำเนินงานตามนโยบายของรัฐบาล จึงต้องเพิ่มเติม/เปลี่ยนแปลงแผนพัฒนาท้องถิ่น (พ.ศ. ๒๕๖๑ – ๒๕๖5) ฉบับที่ 3 เพื่อให้สามารถแก้ไขปัญหาความเดือดร้อนของประชาชน ภายในพื้นที่ได้อย่างเหมาะสม นำไปสู่การปฏิบัติได้อย่างแท้จริงและเป็นรูปธรรม

สำหรับการเพิ่มเติมแผนพัฒนาท้องถิ่น (พ.ศ. ๒๕๖๑ – ๒๕๖5) ฉบับที่ 3 ในครั้งนี้ จะเกิดประโยชน์สูงสุดแก่ประชาชนเป็นสำคัญ โดยองค์การบริหารส่วนตำบลแหลม ได้ปฏิบัติตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ.2561 “ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กร ปกครองส่วนท้องถิ่นดำเนินการตามขั้นตอน ดังนี้ (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา ท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา ท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติม ให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบล และองค์การบริหารส่วนตำบล พ.ศ. ๒๕๓๗ ด้วยเมื่อแผนพัฒนาท้องถิ่นที่เพิ่มเติมได้รับ ความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้ง ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่น ประกาศใช้”

จึงขอเสนอต่อที่ประชุมสภาองค์การบริหารส่วนตำบลแหลมพิจารณาตามเอกสารร่าง แผนพัฒนาท้องถิ่น (พ.ศ.2561 – 2565) เพิ่มเติม/เปลี่ยนแปลง ฉบับที่ 3 เพื่อ พิจารณา ต่อไปครับ ขอบคุณครับ

ประธานสภาฯ (นายจินดา คงตุก) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา หัวข้อ 3.5 ร่างแผนพัฒนาท้องถิ่น (พ.ศ.2561 – 2565) เพิ่มเติม/เปลี่ยนแปลง ฉบับที่ 3 โปรดยกมือขึ้นครับ

มติที่ประชุมฯ -มีมติเห็นชอบ 13 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ ๔ เรื่องอื่นๆ**

ประธานสภาฯ (นายจินดา คงตุก) ขอเรียนเชิญท่านสมาชิกท่านใด จะอภิปรายมีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม (ไม่มีสมาชิกท่านใดอภิปราย)

ประธานสภาฯ (นายจินดา คงตุก) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.

ลงชื่อ ปรเมศวร์ ชุมทอง ผู้บันทึกรายงานการ

( นายปรเมศวร์ ชุมทอง )

เลขานุการสภาองค์การบริหารส่วนตำบลแหลม

ลงชื่อ จินดา คงตุก ผู้ตรวจรายงานการ

( นายจินดา คงตุก )

ประธานสภาองค์การบริหารส่วนตำบลแหลม

ลงชื่อ สังคม พลายด้วง ประธานกรรมการตรวจรายงานการประชุม

( นายสังคม พลายด้วง )

สมาชิกสภาองค์การบริหารส่วนตำบลแหลม หมู่ที่ ๖

ลงชื่อ อรรถพล ชุมดำ กรรมการตรวจรายงานการประชุม

( นายอรรถพล ชุมดำ )

สมาชิกสภาองค์การบริหารส่วนตำบลแหลม หมู่ที่ ๙

ลงชื่อ เทียนชัย หนูยิ้มซ้าย เลขานุการกรรมการตรวจรายงานการประชุม

( นายเทียนชัย หนูยิ้มซ้าย )

สมาชิกสภาองค์การบริหารส่วนตำบลแหลม หมู่ที่ ๕

สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 2 ครั้งที่ 1 ประจำปี พ.ศ.2564

เมื่อวันที่.........เดือน.........................พ.ศ.......................